Diari Oficial de la Generalitat Valenciana


Sumari del DOGV 9943, del 24-09-2024 (2024/8592)

ANUNCI de l'oferta d'ocupació pública de 2024.
----------------------------------------------

### Dades del document

Número de DOGV
:   9943

Data del DOGV
:   24-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8592

CVE
:   ITPP-G-0593-8130

Data del document
:   18-07-2024

Organisme emissor
:   Ajuntament d'Aldaia

Tipus de document
:   Anunci

Anàlisi jurídica

Per l'Acord de la Junta de Govern Local de 17 de juliol de 2024, es va adoptar, entre altres, el següent acord:

Assumpte: oferta d'ocupació pública 2024 de l'Ajuntament d'Aldaia

1. Antecedents de fet

Primer. Vistes la relació de llocs de treball i la plantilla de personal de l'Ajuntament d'Aldaia (*Butlletí Oficial de la Província de València*  número 136, de 16 de juliol de 2024).

Segon. Vist l'informe del lletrat-assessor extern que presta servicis en este Ajuntament d'Aldaia, Cristóbal Sirera Conca (Noguera Advocats & Assessors), de data 9 de novembre de 2018, sobre termini per a l'aprovació de l'oferta d'ocupació pública.

Tercer. Considerant que l'assumpte objecte del present informe ha sigut tractat en la sessió de la Taula General de Negociació celebrada en data 13 de maig de 2024.

Quart. Vista la diligència d'Intervenció de data 27 de juny de 2024, on, a la vista dels antecedents allí exposats, es posa de manifest que no pertoca la fiscalització/intervenció prèvia de la proposta objecte del present expedient, sinó que només seran objecte de fiscalització/intervenció prèvia aquells actes administratius que puguen ser considerats com a susceptibles de produir drets o obligacions de contingut econòmic per a l'entitat o que comporten el moviment de fons i valors d'esta.

I vista la comunicació de la interventora general, de data 22 de desembre de 2023, on es posa de manifest que l'oferta d'ocupació pública no està subjecta a fiscalització ni intervenció prèvia perquè és un acte que no suposa l'autorització, disposició ni reconeixement de cap despesa.

Quint. Vist l'informe d'avaluació de l'impacte per raó de gènere realitzat sobre la base de l'esborrany de l'oferta d'ocupació pública ordinària de l'Ajuntament d'Aldaia corresponent a l'exercici 2024, emés per l'agent d'igualtat de l'Ajuntament d'Aldaia en data 15 de juliol de 2024.

Sext. Vista la provisió d'inici del regidor delegat de Recursos Humans, de 16 de juliol de 2024, on s'arrepleguen les places a incloure en l'oferta d'ocupació pública de l'Ajuntament d'Aldaia corresponent a l'exercici 2024 en virtut de la taxa de reposició ordinària autoritzada per l'LPGE 2023:

– 1 plaça de gestor/a de mitjans audiovisuals adscrit/a al Servici de Cultura (codi del lloc en l'RLT S.Y.X.87). Torn lliure.

– 1 plaça de gestor/a administratiu/a (administratiu/a) adscrit/a a l'oficina administrativa del servici d'Intervenció (codi del lloc en l'RLT H.P.H.3). Torn lliure.

– 2 places d'oficials/as de la Policia Local d'Aldaia (codi dels llocs en l'RLT J.O.T.2 i P.J.U.6). Reservades al torn de promoció interna ordinària, d'acord amb els criteris de distribució de reserva de places arreplegats en l'annex I del Decret 179/2021, de 5 de novembre, del Consell, d'establiment de les bases i criteris generals per a la selecció, promoció i mobilitat dels cossos de policia local de la Comunitat Valenciana.

Sèptim. Vist l'informe emés per la interventora general, en data 16 de juliol de 2024, sobre estat del deute financer a 31 de desembre de 2023.

Octau. Vist l'informe emés per la TAG responsable del Servici d'Organització, Personal i Prevenció de Riscos Laborals, en data 16 de juliol de 2024, sobre oferta d'ocupació pública 2024 de l'Ajuntament d'Aldaia.

2. Fonaments de dret

Primer. Normativa aplicable

– Article 91 de la Llei 7/1985, de 2 d'abril, reguladora de les bases del règim local.

– Article 128 del Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.

– Article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, així com els articles 37 i 59.1 del mateix text legal.

– Article 20 de la Llei 31/2022, de 23 de desembre, de pressupostos generals de l'Estat per a l'any 2023.

– Llei orgànica 2/2012, de 27 d'abril, d'estabilitat pressupostària i sostenibilitat financera.

– Article 55 de la Llei 4/2021, de 16 d'abril, de la Generalitat, de la funció pública valenciana.

– Resta de normativa vigent en la matèria.

Segon. Òrgan competent per a adoptar el present acord

Pel que respecta a la competència per a l'aprovació del present acord, en virtut de l'article 21.1.g) de la Llei 7/1985, de 2 d'abril, reguladora de les bases del règim local, la competència d'aprovar l'oferta d'ocupació pública, d'acord amb el pressupost i la plantilla aprovats pel Ple, correspon a l'alcalde.

No obstant això, sobre la base del que es disposa en l'article 23.2.b) d'esta Llei 7/1985 (que establix que correspon a la Junta de Govern Local les atribucions que l'alcalde o un altre òrgan municipal li delegue), a l'Ajuntament d'Aldaia la Resolució de l'Alcaldia 2023/2091, de 26 de juny, sobre delegacions de competències de l'Alcaldia en la Junta de Govern Local, disposa, en el seu resol segon: delegar en la Junta de Govern, com a òrgan col·legiat […] aprovar l'oferta d'ocupació pública d'acord amb el pressupost i la plantilla aprovats pel Ple.

Per tot això, en virtut de les facultats que conferixen les disposicions legals vigents, i, en concret, l'article 23.2.b) de la Llei 7/1985, de 2 d'abril, reguladora de les bases del règim local, la Junta de Govern Local

ACORDA

Sotmesa la proposta a debat i a posterior votació resulta aprovada per unanimitat dels assistents amb el següent resultat: set vots a favor del grup polític Grup Municipal Socialista d'Aldaia i l'alcalde. No s'hi han produït abstencions. No hi ha vots en contra.

Vistos els preceptes legals esmentats i els que puguen ser aplicables al cas, la Junta de Govern Local ha aprovat per unanimitat dels assistents que componen la majoria absoluta del nombre legal de membres, els següents acords:

*Primer*. Aprovar l'oferta d'ocupació pública de l'Ajuntament d'Aldaia corresponent a l'exercici 2024, inclusiva de les següents places:

|  |  |  |  |  |  |  |
| --- | --- | --- | --- | --- | --- | --- |
| *Places* | *Lliure* | *Mobilitat* | *Promoció interna (ordinària)* | *Promo. int. vertical restringida* | *Total* | *Cons. taxa* |
| Gestor/a mitjans audiovisuals | 1 |  |  |  | 1 | 1 |
| Administratiu/iva | 1 |  |  |  | 1 | 1 |
| Oficial/a de policia local |  |  | 2 |  | 2 | 0 |
| TOTAL | 2 | 0 | 2 | 0 | 4 | 2 |

  

*Segon*. D'acord amb l'article 59.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, en les ofertes d'ocupació pública es reservarà un contingent no inferior al 7 % de les vacants per a ser cobertes entre persones amb discapacitat, considerant com a tals les definides en l'apartat 2 de l'article 4 del text refós de la Llei general de drets de les persones amb discapacitat i de la seua inclusió social, aprovat pel Reial decret legislatiu 1/2013, de 29 de novembre, sempre que superen els processos selectius i acrediten la seua discapacitat i la compatibilitat amb l'acompliment de les tasques, de manera que progressivament s'aconseguisca el dos per cent dels efectius totals en cada administració pública. La reserva del mínim del 7 % es realitzarà de manera que, almenys, el 2 % de les places oferides ho siga per a ser cobertes per persones que acrediten discapacitat intel·lectual i la resta de les places oferides ho siga per a persones que acrediten qualsevol altre tipus de discapacitat.

*Tercer*. Publicar el present acord en el *Butlletí Oficial de la Província de València*, en el *Diari Oficial de la Generalitat Valenciana*, en el tauler d'edictes virtual de l'Ajuntament d'Aldaia, en el Portal de Transparència de l'Ajuntament d'Aldaia i en la pàgina web municipal, als efectes oportuns.

*Quart*. Contra el present acord de Junta de Govern Local, que posa fi a la via administrativa, poden interposar-se els següents recursos (sense que puguen simultaniejar-se), sense perjuí que es puga exercitar, si és el cas, qualsevol altre que s'estime procedent:

– Potestativament, recurs de reposició davant l'alcalde en el termini d'un mes (articles 123 i 124 de la Llei 39/2015, d'1 d'octubre, del procediment administratiu comú de les administracions públiques).

– Recurs contenciós administratiu davant el jutjat contenciós administratiu, en el termini de dos mesos comptats des de l'endemà de la notificació de la present resolució, de conformitat amb el que es disposa en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, en relació amb l'article 8.1.c) d'esta llei.

  

Aldaia, 18 de juliol de 2024

Guillermo Luján Valero

Alcalde